Sag om, hvorvidt den beskikkede forsvarer kan indhente sagkyndig bistand under hovedforhandling af straffesagen
Ret: Retten i Aarhus (1. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

Retten i Århus

Udskrift af retsbogen

Den 12. april 2010 kl. 12.00 blev rettens 12. afdeling sat på Tinghuset af
Dommer.

Retsmødet var offentligt.

Rettens nr. 12-6121/2009
Politiets nr. 4200-73152-00008-08

Anklagemyndigheden
mod
Tiltalte
cpr-nummer Født 1988

Ingen var indkaldt eller mødt.

Der blev fremlagt:

- brev af 4. januar 2010 fra advokat Michael Juul Eriksen
- brev af 6. oktober 2009 med bilag 1-3 fra advokat Michael Juul Eriksen
- skrivelse af 18. januar 2010 fra Østjyllands Politi
- skrivelse af 2. oktober 2009 fra Østjyllands Politi
- processkrift I af 1. februar 2010 fra advokat Michael Juul Eriksen
- processkrift af 11. februar 2010 fra Østjyllands Politi samt
- processkrift I af 26. februar 2010 fra advokat Michael Juul Eriksen

Det fremgår af det fremlagt, at advokat Michael Juul Eriksen i første række
har anmodet retten om at tillade, at han som beskikket forsvarer for Tiltalte
kan indhente egen sagkyndig bistand under hovedfor-handlingen, herunder
overgive vedkommende relevant sagsmateriale, samt få udgifterne herved
honoreret i forbindelse med tilkendelse af salær.

Anklagemyndigheden har protesteret herimod.

Parternes yderligere påstande og anbringender fremgår af det fremlagte.

I straffesagen er Tiltalte tiltalt for blandt andet uagtsomt manddrab i
forbindelse med overtrædelse af færdselsloven.

Hovedforhandling er berammet til foretagelse den 13. og 14. september 2010.

Retten afsagde

Std 75254



Side 2/2

Kendelse

Der er i sagen enighed om, at det er af væsentlig betydning for bedømmelsen
at søge den af tiltalte førte bils hastighed fastslået, herunder på grundlag af
tekniske udregninger.

Selvom det måtte vise sig, at bilinspektørens udsagn herom er fyldestgøren-
de, findes det i denne sag at være rimeligt begrundet i hensynet til sagens op-
lysning, at forsvareren på forhånd får mulighed for at supplere grundlaget for
den tekniske bedømmelse af tiltaltes hastighed.

Forsvarerens begæring tages herefter i det hele til følge.

Thi bestemmes:

Retten godkender, at advokat Michael Juul Eriksen som beskikket forsvarer
for Tiltalte indhenter egen sagkyndig bistand under ho-vedforhandlingen i
straffesagen mod Tiltalte, berammet til foretagelse den 13. og 14. september
2010.

Det godkendes endvidere, at forsvareren kan overgive vedkommende rele-
vant sagsmateriale.

Udgifterne til den sagkyndige bistand godtgøres som udlæg i forbindelse med
fastsættelse af sagsomkostninger.

Sagen udsat.

Retten hævet.

Dommer